Man vas wat glo babaseuntjie vermoor, vrou aanrand - Maroela Media
#FeesMustFall-opstoker bly agter tralies
Polisie wil dam afsper na nóg mortiere gevind word
Ondersoek geëis ná departement glo miljoene aan ‘spookinstellings’ betaal
Ramaphosa: Staatskaping kos SA R500 miljard
Man vas wat glo babaseuntjie vermoor, vrou aanrand
Die polisie het ŉ 24-jarige man in Flagstaff in die Oos-Kaap in hegtenis geneem wat daarvan verdink word dat hy ŉ sewe maande oue babaseuntjie vermoor en ŉ vrou aangerand het.
Kapt. Nozuko Handile, woordvoerder van die polisie, het gesê die verdagte het van die werk af huis toe gekom en alkohol saamgebring wat hy saam met vriende en sy familie wou drink. “Hy het besef sy sussie se kêrel, die pa van die sewe maande oue babaseuntjie, is nie daar nie en hy wou hom gaan haal om ook saam met hom verder te kuier.”
Die verdagte se sussie het gesien haar broer is baie stil en toe sy hom daaroor vra, het hy gesê hulle (die sussie en haar kêrel) wil die huis as hul eie opeis. “Hy het uiteindelik ŉ besemstok gegryp en sy suster daarmee begin aanrand. Hy het almal uit die huis gejaag buiten sy suster, ŉ ouer vrou, die suster se kêrel en die babaseuntjie. Hy het die huis se deur gesluit.”
Die verdagte het toe na bewering die ouer vrou begin aanrand, maar toe die kêrel hom wou keer, het hy ŉ mes gegryp en die vrou daarmee gesteek. “Hy het daarna die baba gevat en hom op die vloer geslaan. Die pa van die baba kon deur ŉ venster klim om hulp te ontbied. Die beskuldigde het hierna die baba na ŉ ander venster geneem. Een van die bure het opgedaag en wou die baba red, maar die verdagte het die baba teen die muur geslaan.”
Die babaseuntjie is op die toneel dood.
“Die bure het die polisie ontbied en die man is in hegtenis geneem,” het Handile bygevoeg.
Die man het Maandag in die Flagstaff-landdroshof verskyn en die saak is tot 1 April 2019 uitgestel vir verdere ondersoek.
Borgtog vir ma wat glo juffrou aanrand
DA sê oor transformasieteikens vir skole-atletiek
Vyf velsorgwenke vir die somer
Gedagte vir die dag: Alles wat nodig is
Dries du Toit · 7 maande gelede
Goeie hemel. Wat se gemors is in die land. Ons moet plan maak om hier weg te kom
Johanna Botha · 7 maande gelede
SIEK mense in die land hoor !
Marianne · 7 maande gelede
So ‘n man hoort nie in die samelewing nie maar eerder avter die tralies en sleutel vergoed ver weggooi.
madels · 7 maande gelede
Die man is van die duiwel besete
Marinda · 7 maande gelede
Sulke mense moet nie kinders hê nie. Hulle moet hom sommer toe sluit en die sleutel weg gooi.
GM · 7 maande gelede
Marinda, ek stem saam dat sulke mense nie moet kinders hê nie, maar hy was nie die pa van dié baba nie, maar die oom.
Daar gebeur so baie sulke insidente. En dan word sekere mense kwalik geneem oor besluite van die verlede.
george · 7 maande gelede
wat wou toesluit, bring die doodstaf terug dan sal aldie dinge end kry.